b"\n_START_ARTICLE_\nMol\xc3\xad de Xixons\n_START_SECTION_\nDescripci\xc3\xb3\n_START_PARAGRAPH_\nAntic mol\xc3\xad de farina, de planta rectangular, orientat nord-sud i amb teulada a doble vessant. El vessant nord \xc3\xa9s m\xc3\xa9s llarga que la sud. Porta a la fa\xc3\xa7ana principal amb arcada i petites obertures. En el parament s'hi veuen dues construccions diferents: una de m\xc3\xa9s primitiva i l'altre m\xc3\xa9s posterior. En la part primitiva, el tipus de construcci\xc3\xb3 \xc3\xa9s a partir d'un parament de pedres irregulars i sense tallar, excepte a la cantonada. En la part posterior, parament de pedres irregulars i en filades.\n_START_SECTION_\nNot\xc3\xadcies hist\xc3\xb2riques\n_START_PARAGRAPH_\nMol\xc3\xad de farina que pertany al conjunt de molins situats a tot el llarg de la vall del riu Cardener, prop del mol\xc3\xad de la Ribera. Aquest mol\xc3\xad, pertany a la masia de Xixons, monumental masia amb restes de fortificaci\xc3\xb3, documentada al segle XVI. Anteriorment aquest mol\xc3\xad havia sigut dels vescomtes de Cardona, igual que tots els altres molins del Cardener i tamb\xc3\xa9 hi havia tingut drets l'esgl\xc3\xa9sia de Santa Maria de Solsona."